Talat Xhaferi

Talat Xhaferi es un politico de Nord-Macedonia. Il nascet li 15-im april 1955 in Forino e es desde li 28-im de januar 2024 li prim-ministre de Nord-Macedonia. Inter li 27-im de april 2017 e li 25-im de januar 2024 il esset presidente del parlament de Nord-Macedonia. Xhaferi es apatene al albanesi minoritá in Nord-Macedonia e es li unesim albanesi prim-ministre de Nord-Macedonia. Il es membre del partise Democratic Union por Integration.

Personal e professional vive
Talat Xhaferi esset un professional oficero del National Armé de Yugoslavia. Il studiat in li militari academies de Yugoslavia in Beograd e Sarajevo. Xhaferi finit su militari carriera in li annu 2001 e esset activ in li militant albanesi organisation UÇK in li Guerre Intern de Macedonia 2001.

Political cariera
 2002-2004 Membre del parlament de Macedonia por li Democratic Union por Integration.
 2004-2006 Vice-ministre de defense de Macedonia.
 2008-2013 Denov membre del parlament de Nord-Macedonia por li Democratic Union por Integration.
 2013-2014 Ministre  de defense de Nord-Macedonia.
 2014-2016 Denov membre del parlament de Nord-Macedonia por li Democratic Union por Integration.
 2017 Talat Xhaferi es electet li 27-im de april 2017 quam presidente del parlament de Nord-Macedonia.
 2017-2024 Talat Xhaferi esset presidente del parlament de Nord-Macedonia inter li 27-im de april 2017 e li 25-im de januar 2024.
 2024 Talat Xhaferi devenit ye li 28-im de januar 2024 prim-ministre de Nord-Macedonia.

Categorie: Nord-Macedonia
Categorie: Politicos de Nord-Macedonia